Klotilda malkia (pia: Chrotechildis, Chrodigilde au Rotilde; Lyon, Ufaransa 475 - Tours, Ufaransa, 3 Juni 545) alikuwa mtoto wa Kilperiko II, mfalme wa Burgundy, halafu mke wa Klovis, mfalme wa Wafaranki, ambao wazao wake wakaja kutawala kwa miaka zaidi ya 200. Tangu alipoolewa (493) alijitahidi kumvuta kwenye Ukristo hadi akafaulu kumfanya abatizwe (496). Tukio hilo likawa na matokeo makubwa kwa historia ya Kanisa na ya Ulaya nzima, kwa kuwa kabila lote lilimfuata kuingia Kanisa Katoliki bila kupitia Uario uliowahi kufuatwa na makabila mengine ya Kijerumani. Ushirikiano wa Wafaranki na Mapapa ukaanda mwanzo wa Dola Takatifu la Kirumi wakati wa Karolo Mkuu. Baada ya kufiwa mumewe alikwenda kuishi monasterini pamoja na kusaidia maskini na kujenga makanisa. Tangu kale anaheshimiwa na Wakatoliki na Waorthodoksi kama mtakatifu. Sikukuu yake huadhimishwa tarehe ya kifo chake. Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko (Kiingereza)St. Clotilda - The Catholic Encyclopedia. The Merovingian Kingdoms 450 - 751. London: Routledge. ISBN 9781317871163.  Online, Catholic. St. Clotilde – Saints & Angels – Catholic Online (en).